# Càncer de cap i coll

El càncer de cap i coll és un grup de càncers que comença a la boca, el nas, la gola, la laringe, els sins paranasals o les glàndules salivals. Els símptomes del càncer de cap i coll poden incloure una úlcera que no es cura, un mal de coll que no desapareix, problemes per empassar o un canvi de veu. També pot haver-hi hemorràgies inusuals, inflor facial o problemes respiratoris.
Aproximadament el 75% del càncer de cap i coll és causat per l'ús d'alcohol o tabac (inclòs el tabac mastegat o el rapè). Altres factors de risc inclouen mastegar fulla de bètel, certs tipus de virus del papil·loma humà, l'exposició a la radiació, certes exposicions al lloc de treball i el virus d'Epstein-Barr. Al voltant del 90% dels càncers de cap i coll són càncers de cèl·lules escatoses. El diagnòstic es confirma mitjançant una biòpsia. El grau de propagació es pot determinar mitjançant imatges mèdiques.
Abandonar el tabac o l'alcohol pot reduir el risc de càncer de cap i coll. Tot i que el cribratge en la població general no sembla útil, pot ser útil el cribratge de grups d'alt risc mitjançant l'examen de la gola. El càncer de cap i coll sovint es pot curar si es diagnostica precoçment; no obstant això, els resultats solen ser pobres si es diagnostica tard. El tractament pot incloure una combinació de cirurgia, radioteràpia, quimioteràpia i teràpia dirigida. Després del tractament d'un càncer de cap i coll, les persones tenen un major risc de patir un segon càncer.
El càncer de llavi, cavitat oral i faringe, a Girona, la incidència percentual sobre el total de càncers és del 2,8%; per a homes al voltant del 3,4%. El 2015, els càncers de cap i coll a nivell mundial van afectar més de 5,5 milions de persones (2,4 milions de càncer de boca, 1,7 milions de gola i 1,4 milions de càncer de laringe), i van causar més de 379.000 morts (146.000 de boca, 127.400 de càncer de gola, 105.900 de càncer de laringe). Junts, són el setè càncer més freqüent i la novena causa de mort per càncer. Als Estats Units, al voltant de l'1% de les persones es veuen afectades en algun moment de la seva vida i els homes es veuen afectats el doble de vegades que les dones. L'edat habitual en el diagnòstic és d'entre 55 i 65 anys. La supervivència mitjana de 5 anys després del diagnòstic al món desenvolupat és del 42-64%.

## Tipus

Segons l'origen:

### Faringe

A Catalunya, té una taxa de supervivència a cinc anys per a homes al voltant del 42% i per a dones al voltant del 53%. Poden ser:
* Càncer de nasofaringe
* Càncer d'orofaringe
* Càncer d'hipofaringe

### Laringe
## Referències

* 1 2 «Oropharyngeal Cancer Treatment (Adult) (PDQ®)–Patient Version» (en anglès), 22-11-2019.
* 1 2 3 4 5 6 7 8 «Head and Neck Cancers», 29-03-2017.
* 1 2 3 4 5 6 World Cancer Report 2014. World Health Organization, 2014, p. Chapter 5.8. ISBN 978-9283204299.
* ↑ «Epidemiologic trends in head and neck cancer and aids in diagnosis». Oral and Maxillofacial Surgery Clinics of North America, 26, 2, 01-05-2014, pàg. 123–41. DOI: 10.1016/j.coms.2014.01.001. PMC: 4040236. PMID: 24794262.
* ↑ «El càncer a Girona 2010-12. Projeccions de la incidència 2017.». [Consulta: 28 agost 2020].
* ↑ «Global, regional, and national incidence, prevalence, and years lived with disability for 310 diseases and injuries, 1990-2015: a systematic analysis for the Global Burden of Disease Study 2015». Lancet, 388, 10053, 01-10-2016, pàg. 1545–1602. DOI: 10.1016/S0140-6736(16)31678-6. PMC: 5055577. PMID: 27733282.
* ↑ GBD 2015 Mortality and Causes of Death Collaborators «Global, regional, and national life expectancy, all-cause mortality, and cause-specific mortality for 249 causes of death, 1980-2015: a systematic analysis for the Global Burden of Disease Study 2015». Lancet, 388, 10053, 01-10-2016, pàg. 1459–1544. DOI: 10.1016/s0140-6736(16)31012-1. PMC: 5388903. PMID: 27733281.
* 1 2 3 «SEER Stat Fact Sheets: Oral Cavity and Pharynx Cancer», 01-04-2016. Arxivat de l'original el 15 novembre 2016.
* ↑ Beyzadeoglu, Murat; Ozyigit, Gokhan; Selek, Ugur. Radiation Therapy for Head and Neck Cancers: A Case-Based Review (en anglès). Springer, 2014, p. 18. ISBN 9783319104133.
* ↑ «Resultats dels Registres de Tumors Hospitalaris de l'Institut Català d'Oncologia en aliança amb l’Institut Català de la Salut 2013-2017». [Consulta: 30 agost 2020].